Coursera

Coursera Inc. 2012-yilda  Stenford universitetining kompyuter fanlari professorlari Endryu Ng va Dafne Koller tomonidan asos solingan yirik ochiq onlayn kurs provayderidir. Coursera turli fanlar boʻyicha onlayn kurslar, sertifikatlar va darajalarni taklif qilib, universitetlar va boshqa tashkilotlar bilan hamkorlikda ishlaydi. 2021-yilda, 150 ga yaqin universitet Coursera orqali 4000 dan ortiq kurslarni taklif qilgani taxmin qilinadi.

Tarix 
Coursera 2012-yilda Stenford universitetining kompyuter fanlari professorlari Endryu Ng va Dafne Koller tomonidan tashkil etilgan. Ng va Koller oʻzlarining Stenford kurslarini 2011-yil kuzida onlayn taklif qila boshladilar va koʻp oʻtmay Stenforddan Courserani ishga tushirish uchun ketishdi. Prinston, Stenford, Michigan universiteti va Pensilvaniya universitetlari birinchi boʻlib platformaga kontent chiqarishni boshladilar.

2014-yilda Coursera Webby (Taʼlim boʻyicha saytlar, 2014) va „Xalq ovozi“ mukofotlarini (Taʼlim boʻyicha saytlar) mukofotlarini oldi.

Coursera daromadi 2020-yilda 184 million dollar (2019)dan 294 million dollargacha oshgan. Bugungi kunga qadar Coursera foyda koʻrmagan. Kompaniya 2020-yilda marketing va reklamani kuchaytirish uchun 66 million dollar sarflagan.

2021-yilning birinchi choragida, Coursera daromadi 88,4 million dollarni tashkil etdi va bu oʻtgan yilga nisbatan 64 foizga koʻp. Sof zarar esa 18,7 million dollarni tashkil qildi.

2021-yilning uchinchi choragida Coursera daromadi 109,9 million dollarni tashkil etdi. Bu oʻtgan yilgiga 33% ga koʻp. Yalpi foyda 67,7 million dollar yoki daromadning 61,6 foizini tashkil etdi. Sof zarar (32,5) million dollar yoki daromadning (29,5)% ni tashkil etdi.

Moliyalashtirish 
Platforma Kleiner Perkins Caufield &amp; Byers va New Enterprise Associates tomonidan dastlabki 16 million dollarlik investitsiyani jalb qildi. 2013-yilda, GSVdan B seriyada 63 million dollar mablagʻ jalb qildi. 2015-yilda NEA venchur tashkiloti 60 million dollarni C seriya doirasida Courseraga investitsiya qiladi. 2017-yilda kompaniya D seriya boʻyicha 64 million dollar mablagʻ jalb qildi. 2019-yilda kompaniya SEEK Group, Future Fund va NEA tomonidan E seriya doirasida 103 million dollar qiymatida investitisiya oldi. 2019-yilda kompaniyaning qiymati 1 milliard dollardan oshdi. 2020-yil iyul oyida Coursera F seriyali moliyalashtirishda 130 million dollar jalb qilib, bozordagi qiymati 2.5 milliard dollarga yetganini eʼlon qildi.

Biznes modeli 
2013-yil sentabr oyida platforma 1 million dollar daromad koʻrganini eʼlon qildi. Bu mablagʻ tasdiqlangan sertifikatlarni sotish orqali kelgan edi. Coursera 2013-yilda toʻlovga asoslangan kurslar seriyasini chiqardi. 2015-yil oktabr holatiga koʻra, kompaniya jami 146,1 million dollar investitisiya jalb qildi.

2016-yil yanvar oyida Coursera „Mutaxasisliklar“ tarkibiga kiruvchi kurslarda baholar va vazifalarni olish uchun toʻlov qilish tizimini joriy qildi. Kompaniya muhtoj odamalrga moliyaviy koʻmak berib, kurslarni bepul taqdim etadi. 2016-yil-iyul oyida kompaniya Coursera for Business deb nomlangan korporativ mahsulotni ishga tushirdi. TechCrunch taʼkidlashicha, kompaniya daromadli hisoblanadigan korporativ oʻqitishdan qoʻshimcha daromad koʻrmoqchi edi. Bu soha AQShning oʻzida 12 milliard dollarga baholangan. Coursera for Business mijozlariga LʼOréal, Boston Consulting Group va Axis Bank kiradi. 2016-yil oktabr oyida Coursera 1 Mutaxassisliklar uchun oylik obuna modelini ishga tushirdi. 1 hafta bepul foydalanish imkoni yaratildi. Kompaniya xabarida, kurslarning narxi mutaxassisliklar mavzusiga qarab oʻzgarishi aytilgan.

2017-yil yanvar oyida kompaniya Coursera for Governments & Nonprofits dasturini ishga tushirdi. Coursera Qoʻshma Shtatlardagi Faxriylar va Harbiy Oilalar Instituti (IVMF) va Misr, Moʻgʻuliston, Singapur, Malayziya, Pokiston va Qozogʻistondagi tashkilotlar bilan hamkorlik qilishni boshlaganini eʼlon qildi. 2017-yil iyun oyida Jeff Maggioncalda Coursera bosh direktori boʻldi.

2018-yil mart oyida, Coursera oltita toʻliq onlayn diplomli kurslarni va shu jumladan, turli sohalarda bakalavr va magistrlik kurslarini ishga tushirdi.

2021-yil mart oyida Coursera IPO uchun ariza berdi. Toʻqqiz yoshli kompaniya 31-dekabrda yakunlangan moliyaviy yil uchun taxminan 293 million dollar daromad koʻrganini eʼlon qildi. Bu 2019-yilga nisbatan 59 foizga oʻsish deganidir, Sof zarar yiliga qariyb 20 million dollarga oshib, 2020-yilda 66,8 million dollarga yetdi Coursera 2020-yilda marketing uchun 107 million dollar sarflagan.

Mahsulot va xizmatlar

Kurslar 
Coursera kurslari haftalik 1-2 soatlik videodarslardan iborat boʻlib, 4 haftadan 12 haftagacha davom etishi mumkin. Ushbu kurslar oʻz ichiga viktorinalar, haftalik mashqlar, tengdoshlar tomonidan baholanadigan va koʻrib chiqiladigan topshiriqlar, ixtiyoriy topshiriqlar va baʼzan kursni yakunlash uchun yakuniy loyiha yoki imtihonni oʻz ichiga oladi.

„Coursera Impact Report 2020“ maʼlumotlariga koʻra, odamlar Courseradan oʻrganadigan eng mashhur beshta kurs: kontaktlarni kuzatish, raqamli marketing, loyihalarni boshqarish, Python dasturlash va ijtimoiy psixologiya.

Darajalar 
2017-yildan boshlab Coursera magistratura darajasidagi kurslarni taklif qilishni boshladi. Platformada Parijdagi HECdan Innovatsiyalar va tadbirkorlik magistri (MSIE) va Illinoys universitetining Buxgalteriya hisobi magistri (iMSA) bilan boshlashgan boʻlsa-da, keyichalik maʼlumotlar fanlari boʻyicha kompyuter fanlari magistri va biznes boshqaruvi magistri (iMBA)ni taklif qila boshalshgan.

Professional sertifikatlar 
Google, IBM, Meta va boshqa taniqli kompaniyalar oʻquvchilarga maʼlumotlar tahlili, IT qoʻllab-quvvatlash, raqamli marketing, UX dizayni, loyihalarni boshqarish, maʼlumotlar ilmi va boshqa sohalar boʻyicha professional kurslarni taqdim qilib kelmoqda. Google maʼlumotlariga koʻra, ularning kurslarni 4 yillik Bakalavr darajasiga teng. Shuningdek, ular 10 000 ta grant eʼlon qilishdi. Google va uning 20 dan ortiq hamkorlari bu sertifikatlarni 4 yillik bakalavr diplomiga tenglashtiradi.

Taʼsir 
2020-yilda COVID-19 pandemiyasiga javoban Coursera London Imperial kolleji qoshidagi Jameel instituti kursi paydo boʻldi. „Ilm-fan masalalari: COVID-19 haqida gaplashamiz“ deb nomlangan kurs 2020-yilda Courseradagi eng ommabop kurs boʻlib, oʻsha yili 130 000 dan ortiq oʻquvchilar roʻyxatdan oʻtgan. Kurs Jameel Instituti tadqiqot boʻlimi professori Xelen Uord va direktor oʻrinbosari doktor Katharina Xauk hamda Imperial kollejidagi boshqa tadqiqotchilar bilan hamkorlikda taqdim qilingan.

Homiylik dasturlari 
2020-yil mart oyida global COVID-19 pandemiyasiga javoban Coursera oʻz hamkorlari bilan birgalikda global pandemiyadan zarar koʻrgan odamlar uchun 115 dan ortiq sertifikat taqdim qiluvchi kurslarni bepul qilib qoʻydi. Bu ishini yoʻqotgan, ishdan boʻshatilgan, maoshlari kamaytirilgan yoki tan olingan sertifikatlar orqali oʻz texnik koʻnikmalarini oʻrganish va rivojlantirish orqali takomillashtirishni xohlovchi odamlarga yordam berish tashabbusining bir qismidir. Dastur 2020-yil 31-dekabrda yakunlandi. Lekin Courseradagi bepul kurslarni audit qilish orqali koʻrish imkoniyati saqlanib qolmoqda.

Havolalar

Manbalar